CELEX: 32013R0058
Language: sk
Date: 2013-01-23 00:00:00
Title: Vykonávacie nariadenie Komisie (EÚ) č. 58/2013 z  23. januára 2013 , ktorým sa mení a dopĺňa nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva  Text s významom pre EHP

24.1.2013   
            
            
               SK
            
            
               Úradný vestník Európskej únie
            
            
               L 21/19
            
         
      VYKONÁVACIE NARIADENIE KOMISIE (EÚ) č. 58/2013
   z 23. januára 2013,
   ktorým sa mení a dopĺňa nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (1), a najmä na jeho článok 247,
   keďže:
   
               (1)
            
            
               Nariadením Komisie (ES) č. 1875/2006 z 18. decembra 2006, ktorým sa mení a dopĺňa nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, sa zaviedol pojem schváleného hospodárskeho subjektu (2). Hospodárske subjekty, ktoré spĺňajú podmienky na získanie úplného statusu schváleného hospodárskeho subjektu alebo schváleného hospodárskeho subjektu pre oblasť bezpečnosti a ochrany by sa mali považovať za dôveryhodných partnerov v dodávateľskom reťazci a mali by sa teda na ne vzťahovať uľahčenia vo vzťahu k colným kontrolám týkajúcim sa bezpečnosti a ochrany.
            
         
               (2)
            
            
               Únia uznáva programy obchodného partnerstva niektorých tretích krajín, ktoré boli vypracované v súlade s normami Svetovej colnej organizácie na zabezpečenie a zjednodušenie celosvetového obchodu. Vďaka tomu Únia poskytuje uľahčenia tým hospodárskym subjektom tretej krajiny, ktoré majú členský status programu colného orgánu danej tretej krajiny. Je teda potrebné zaviesť prostriedky, ktorými sa v predbežných colných vyhláseniach o vstupe určia hospodárske subjekty, ktoré majú členský status v programoch obchodného partnerstva tretích krajín. Príslušné uľahčenia sa neposkytnú, ak tieto hospodárske subjekty nebudú riadne určené v predbežných colných vyhláseniach o vstupe.
            
         
               (3)
            
            
               Je preto vhodné prispôsobiť prílohu 30a k nariadeniu Komisie (EHS) č. 2454/93 (3), aby bolo možné uviesť jedinečné identifikačné číslo hospodárskych subjektov tretej krajiny.
            
         
               (4)
            
            
               Nariadenie (EHS) č. 2454/93 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha 30a k nariadeniu (EHS) č. 2454/93 sa mení a dopĺňa, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť 31. januára 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2013
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. ES L 302, 19.10.1992, s. 1.
   
      (2)  Ú. v. EÚ L 360, 19.12.2006, s. 64.
   
      (3)  Ú. v. ES L 253, 11.10.1993, s. 1.
   
      PRÍLOHA
      V oddiele 4 prílohy 30a k nariadeniu (EHS) č. 2454/93 – vysvetlivky k údajom – sa tretí odsek vysvetlivky k údaju „Odosielateľ“„Predbežné colné vyhlásenie o vstupe“ nahrádza takto:
      
         „Predbežné colné vyhlásenie o vstupe:
         
         Táto informácia sa uvádza v podobe čísla EORI odosielateľa, ak má osoba predkladajúca predbežné colné vyhlásenie toto číslo k dispozícii.
         Ak sa v rámci programu obchodného partnerstva tretej krajiny, ktorý je uznaný Úniou, udeľujú uľahčenia, daný údaj môže mať podobu jedinečného identifikačného čísla vydaného v tretej krajine, ktoré dala Únii k dispozícii príslušná tretia krajina. Toto číslo sa môže použiť, ak ním osoba podávajúca predbežné colné vyhlásenie disponuje.
         Štruktúra uvedeného čísla je takáto:
         
                     Políčko
                  
                  
                     Obsah
                  
                  
                     Typ políčka
                  
                  
                     Formát
                  
                  
                     Príklady
                  
               
                     1
                  
                  
                     Identifikátor tretej krajiny (kód krajiny ISO alfa-2)
                  
                  
                     abecedné 2
                  
                  
                     a2
                  
                  
                     US
                     JP
                  
               
                     2
                  
                  
                     Jedinečné identifikačné číslo v tretej krajine
                  
                  
                     alfanumerické do 15
                  
                  
                     an..15
                  
                  
                     1234567890ABCDE
                     AbCd9875F
                     pt20130101aa
                  
               Príklady: ‚US1234567890ABCDE‘ pre odosielateľa v USA (kód krajiny: US), ktorého jedinečné identifikačné číslo je 1234567890ABCDE. ‚JPAbCd9875F‘ pre odosielateľa v Japonsku (kód krajiny: JP), ktorého jedinečné identifikačné číslo je AbCd9875F. ‚USpt20130101aa‘ pre odosielateľa v USA (kód krajiny: US), ktorého jedinečné identifikačné číslo je pt20130101aa.‘
         Identifikátor tretej krajiny: abecedné kódy Únie používané pre krajiny a územia vychádzajú z platných kódov ISO alfa-2 (a2), pokiaľ sú zlučiteľné s kódmi krajiny stanovenými v súlade s článkom 5 ods. 2 nariadenia Európskeho parlamentu a Rady (ES) č. 471/2009 zo 6. mája 2009 o štatistike Spoločenstva o zahraničnom obchode s nečlenskými krajinami a o zrušení nariadenia Rady (ES) č. 1172/95 (1).
      
      
         (1)  Ú. v. EÚ L 152, 16.6.2009, s. 23.“